John Arnold Bergh

John Arnold Bergh (10. elokuuta 1872 Helsinki – 4. marraskuuta 1939 Porvoo) oli suomenruotsalainen kirjailija. Hän käytti nimimerkkejä Arnold, Mikael Sand ja Mikael Sanden.John Bergh död, Hufvudstadsbladet, 08.11.1939, nro 302, s. 8, Kansalliskirjaston digitaaliset aineistot John Arnold Berghin vanhemmat olivat oikeusneuvosmies, kirjailija Johan Herman Edvard Bergh (1829–1903) ja Johanna Charlotta Lemström. Hän pääsi ylioppilaaksi 1895 Helsingin ruotsalaisesta reaalilyseosta ja opiskeli sitten lääketiedettä Helsingin yliopistossa. Bergh joutui lopettamaan opinnot sairauden takia ja myöhemmin hän toimi maanviljelijänä, kirjailijana, lääkintävoimistelijana ja hierojana. Bergh menetti näkökykynsä opiskeluaikanaan 1890-luvulla ja hän joutui sen vuoksi keskeyttämään lääketieteen opintonsa. Hän aloitti tämän jälkeen kirjallisen uransa. Berg kirjoitti romaaneja, runoja ja lisäksi lehtiartikkeleita, joita julkaistiin koti- ja ulkomaisissa lehdissä. Bergh hallitsi suomen ja ruotsin kielen lisäksi englannin, ranskan, saksan, venäjän ja esperanton kielet. Viimeksimainitun kielen hän opetteli, koska esperanto oli puolivirallinen sokeain maailmankieli. Omat teoksensa Bergh kirjoitti ruotsin kielellä. Vuonna 1906 julkaistu helsinkiläisen ylioppilaselämän kuvaus, romaani Olof Grehn voitti samana vuonna pohjoismaisen romaanikilpailun. Berghin vuonna 1910 ilmestynyt romaani Piilopirtti julkaistiin vuonna 1910 ja se käännettiin suomeksi, saksaksi, tanskaksi, norjaksi ja englanniksi. Suurimman maineensa hän sai kuitenkin kirjoittamillaan lastenkirjoilla, joita hän julkaisi Mikael Sandin nimellä.Suomen "Axel Munthe" John Bergh (Mikael Sand), Kansan kuvalehti, 29.01.1932, nro 5, s. 20, Kansalliskirjaston digitaaliset aineistot Porvoossa asunut Bergh teki useita ulkomaanmatkoja muun muassa kaksi kertaa Englantiin. Kirjansa ja artikkelinsa hän kirjoitti kirjoituskoneella, aluksi erityisellä sokeainkirjoituskoneella, mutta koska tekstin tuottaminen sillä oli hidasta ja vaati puhtaaksikirjoittamista, hän siirtyi 1914 käyttämään tavallista Blick-merkkistä kirjoituskonetta. Bergh kuoli 67-vuotiaana Porvoossa marraskuun 1939 alussa lyhyen sairauden jälkeen. John Bergh oli naimisissa kaksi kertaa: * 1893–1914 Amalia Serafina Sundströmin kanssa * vuodesta 1914 englantilaisen Ethel Greadyn kanssa == Teoksia == * Noveller ur sagoverlden, diktade för ungdom af Arnold. G. W. Edlund, Helsingfors 1895 * Olof Grehn : skildring från studentlifvet i Helsingfors. Söderström 1906 * Santa Rosita : en berättelse från sommaren 1906 i Finland. Söderström 1907 * Efter ofreden : berättelse. Söderström 1910 (suomeksi nimellä Piilopirtissä : kertomus Ison-vihan jälkeiseltä ajalta, WSOY 1910) * Från hafvet är den vind, som i tallarna går : skisser och berättelser. Söderström 1913 * Fåglar : dikter. Söderström 1913 * Yrsa : berättelse. Söderström 1914 * Ararat : berättelse. Lilius & Hertzberg, Helsingfors 1917 * Katten Mussos äventyr, nedskrivna av honom själv : berättelse för barn och ungdom, med 16 överstycken i silhuett av Johan Leksell. Söderström 1925 * Fädrens röster : skådespel i tre akter, Borgåbladets teaterbibliotek 9. Borgå 1928 * Lottsedeln : fars i tre akter, Borgåbladets teaterbibliotek 61. Borgå 1935 Nimimerkillä Mikael Sand: * Eddas jordglob : berättelse för barn. Schildt, Helsingfors 1917 (suomeksi nimellä Pikku Lallin maapallo, WSOY 1918) * Eddas äventyr på planeterna : berättelse för barn. Schildt, Helsingfors 1919 (suomeksi nimellä Pikku Lallin tähtimaailma, WSOY 1920) * Eddas äventyr i historien : berättelser för barn. Schildt, Helsingfors 1922 (suomeksi nimellä Pikku Laurin seikkailut menneisyydessä, WSOY 1924) * Ryttaren från Savolax : berättelse från trettioåriga krigets dagar. Söderström 1934 == Palkinnot == * Tollanderin palkinto 1915 == Lähteet == * Suomen kirjailijat tietokanta * * Heikki Impivaaran kirja-arvostelu, Genos 13(1942), s. 25–29 (Berghin isä) === Viitteet === == Aiheesta muualla == * Vapaasti ladattavia John Arnold Berghin e-kirjoja Projekti Lönnrotilta ja Project Gutenbergilta Luokka:Suomenruotsalaiset kirjailijat Luokka:Sokeat henkilöt Luokka:Vuonna 1872 syntyneet Luokka:Vuonna 1939 kuolleet